|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 30.janvārī** | **Nr. GND/2025/** |
|  | **(protokols Nr. ; .p.)** |

**Par pašvaldības līdzfinansējumu biedrības “Galda Tenisa klubs Gulbene” projektam “Galda teniss - ar inovatīvām tehnoloģijām uzrunājam jauniešus un nodrošinām sportisku aktivitāti visām paaudzēm”**

Gulbenes novada pašvaldībā 2025.gada 13.janvārī saņemts biedrības “Galda Tenisa klubs Gulbene”, reģ.nr. 40008290729, iesniegums (dokumentu vadības sistēmā reģ. nr. GND/17.3/25/112-B), kurā biedrība lūdz Gulbenes novada pašvaldības domei sniegt finansiālu atbalstu biedrības izstrādātā projekta Nr.24-07-CL01-C0LA19.2201-000006 **“Galda teniss – ar inovatīvām tehnoloģijām uzrunājam jauniešus un nodrošinām sportisku aktivitāti visām paaudzēm”** realizēšanai.

Biedrība “Galda Tenisa klubs Gulbene” izstrādāja un iesniedza projektu “Galda teniss - ar inovatīvām tehnoloģijām uzrunājam jauniešus un nodrošinām sportisku aktivitāti visām paaudzēm” biedrības “SATEKA” atklātajā projektu iesniegumu pieņemšanas 2.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences L19 “Darbību īstenošana saskaņā ar sabiedrības virzītas vietējās attīstības stratēģiju, tostarp sabiedrības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, rīcībā SLP1 “Gulbenes novada kopienu stiprināšana un sabiedrisko aktivitāšu dažādošana”.

Projekta mērķis ir, izmantojot inovatīvās tehnoloģijas un atjaunoto galda tenisa inventāru, piesaistīt jauniešus, veicināt galda tenisa popularitāti visu paaudžu vidū, paplašināt kluba treniņu un sacensību iespējas, nodrošinot mūsdienīgu, datorizētu sacensību norisi un to atspoguļošanu.

2024.gada 14.novembrī biedrība “SATEKA” pieņēma lēmumu (pievienots biedrības iesniegumam), ka biedrības “Galda Tenisa klubs Gulbene” projekts “Galda teniss – ar inovatīvām tehnoloģijām uzrunājam jauniešus un nodrošinām sportisku aktivitāti visām paaudzēm”atbilst biedrības “SATEKA” sabiedrības virzītas vietējās attīstības (turpmāk – SVVA) stratēģijai 2023.-2027.gadam, projekts ir izpildījis SVVA stratēģijā noteiktos nosacījumus paaugstinātas atbalsta intensitātes saņemšanai biedrības “SATEKA” noteiktajos kritērijos paaugstinātas atbalsta intensitātes saņemšanai un projektam ir iespēja pretendēt uz finansējuma saņemšanu Lauku atbalsta dienestā.

2024.gada 27.decembrī ar lēmumu Nr.07.24.015388 “Lēmums par projekta iesnieguma apstiprināšanu” (pievienots biedrības iesniegumam) Lauku atbalsta dienests apstiprinājis projekta iesniegumu.

Projekta kopējās attiecināmās izmaksas ir 14112,46 EUR (četrpadsmit tūkstoši viens simts divpadsmit *euro* četrdesmit seši centi), tajā skaitā publiskais finansējums 10512,47 EUR (desmit tūkstoši pieci simti divpadsmit *euro* četrdesmit septiņi centi). Biedrībai “Galda Tenisa klubs Gulbene” nepieciešams nodrošināt līdzfinansējumu 3599,99 EUR (trīs tūkstoši pieci simti deviņdesmit deviņi *euro* deviņdesmit deviņi centi) projekta realizācijai.

Ņemot vērā iepriekš minēto, pamatojoties uz Pašvaldību likuma 4.panta pirmās daļas 7.punktu, kas nosaka, ka pašvaldībām autonomās funkcijas ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, 5.panta 1.daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. PIEŠĶIRT biedrības “Galda Tenisa klubs Gulbene” projekta “Galda teniss – ar inovatīvām tehnoloģijām uzrunājam jauniešus un nodrošinām sportisku aktivitāti visām paaudzēm” īstenošanai **līdzfinansējumu 10 % apmērā** no attiecināmajām izmaksām jeb 1411,25 EUR (viens tūkstotis četri simti vienpadsmit *euro* divdesmit pieci centi).
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētājs A.Caunītis